Dovoľujeme si vás pozvať na konferenciu k európskym výskumno-inovačným misiám "Conference on European Missions", ktorú organizuje Európsky výbor regiónov v spolupráci s Európskou komisiou dňa 25. novembra 2021 od 9:30 do 12:15 hod.
Cieľom konferencie je zahájenie implementácie misií a bližšie predstavenie Misie Adaptácia na zmenu klímy a Misie Klimaticky neutrálne a inteligentné mestá v diskusii s členmi Európskeho výboru regiónov a predstaviteľmi európskych miest.
Počas podujatia Európska komisia vyhlási výzvu na vyjadrenie záujmu miest o účasť na misii a vysvetlí všetky náležitosti výzvy a postup ako bude prebiehať, ako aj ďalšie dôležité informácie pre mestá, ktoré prejavia svoj záujem zúčastniť sa misie.
Viac informácií o podujatí nájdete na oficiálnej stránke: Conference on European Missions (europa.eu)
Podujatie bude prebiehať v anglickom jazyku. Tlmočenie bude zabezpečené do nemčiny, francúzštiny a poľštiny.
Registrovaným účastníkom bude link na pripojenie zaslaný pre podujatím: REGISTROVAŤ
Konferencia sa uskutoční v hybridnom formáte. Priamy webový prenos (webstream) bude možné sledovať bez predchádzajúcej registrácie: SLEDOVAŤ PODUJATIE
Európska komisia sprístupnila začiatkom novembra informačný balík pre mestá s komplexnými informáciami o Misii Klimaticky neutrálne a inteligentné mestá.
Súbor informácií sa skladá z dvoch častí:
Výzva na vyjadrenie záujmu umožní mestám prejaviť svoj záujem stať sa v rámci misie klimaticky neutrálnymi do roku 2030 a predložiť informácie o svojej súčasnej situácii, prebiehajúcej práci a budúcich plánoch v oblasti klimatickej neutrality.
Mestá sa už teraz môžu predbežne registrovať. Registrácia bude potrebná na prístup k dotazníku, ktorý budú musieť mestá vyplniť, aby si mohli podať návrh do výzvu na vyjadrenie záujmu. Registrácia je možná kedykoľvek pred alebo po otvorení výzvy. Mestá, ktoré sa predregistrujú, dostanú odkaz na dotazník e-mailom po spustení výzvy na vyjadrenie záujmu.
Viac informácií:
Zdroj: COR, 18.11.2021, mit